joelniklaus/EU_Wikipedias huggingface dataset:
Φρόσω Μιχαλέα

Η Φρόσω Μιχαλέα (Λάρισα 1936 - Αθήνα 2001) ήταν Ελληνίδα γλύπτρια και ζωγράφος.

Βιογραφία 
Γεννήθηκε το 1936 στη Λάρισα. Ήρθε για πρώτη φορά σε επαφή με τη ζωγραφική το 1950 και πήρε τα πρώτα μαθήματα ζωγραφικής και σχεδίου το 1953 από τον Γιώργο Μπουζιάνη. Μετά την αποφοίτηση της από το Αμερικανικό Κολέγιο Πιρς, σπούδασε γλυπτική στη Σχολή Καλών Τεχνών της Γενεύης ως το 1958 πλάι στους Μαξ Βέμπερ και Ανρί Κονί. Μάλιστα κατά τη διάρκεια των σπουδών της κέρδισε βραβεία στη γλυπτική και της ζωγραφικής. Πραγματοποίησε στα τέλη του 1958 την πρώτη της ατομική έκθεση στην Αθήνα και τα επόμενα χρόνια ακολούθησαν διάφορες ατομικές εκθέσεις αλλά και συμμετοχές σε ομαδικές που διεξήχθησαν στην Ελλάδα, στις ΗΠΑ, στη Γαλλία, στο Βέλγιο, στην Ουγγαρία κλπ. Μετά τα πρώτα χρόνια της καριέρας της, στράφηκε στην αφηρημένη γλυπτική με τη δημιουργία γεωμετρικών σχημάτων και με τη χρήση υλικών όπως ο πωρόλιθος (1964-1970) και τα ξύλα (1970-1975) ενώ μετά το 1985 καταπιάστηκε σε έρευνες σχετικές με την αξιοποίηση του χώρου. Πέθανε το 2001 στην Αθήνα ενώ έργα της παραχωρήθηκαν από την ίδια στην Εθνική Πινακοθήκη.

Παραπομπές 

Έλληνες γλύπτες
Έλληνες ζωγράφοι
Ζωγράφοι (γυναίκες) της Ελλάδας
Φωτεινή Καφετζάκη

Η Φωτεινή Καφετζάκη είναι Ελληνίδα πρώην διεθνής πετοσφαιρίστρια, η οποία γεννήθηκε στην Θεσσαλονίκη στις 13 Μαΐου 1977 και αγωνίστηκε κυρίως, ως διαγώνια στην ομάδα του Άρη, ενώ έπαιξε και στην Ιταλία.

Καριέρα 
Η Καφετζάκη ξεκίνησε την καριέρα της στον Αερωπό Έδεσσας σε ηλικία 14 ετών και μεταγράφηκε στον Άρη δύο χρόνια αργότερα, καταλαμβάνοντας την τέταρτη θέση στο ελληνικό πρωτάθλημα και κερδίζοντας την συμμετοχή της στο ευρωπαϊκό κύπελλο συνομοσπονδιών. Η ομάδα της Θεσσαλονίκης αποκλείστηκε από την ρώσικη Τσελιαμπίνσκ και στην συνέχεια παρέμεινε σε μέτριες θέσεις του βαθμολογικού πίνακα μέχρι τον Δεκέμβριο του 1999, όταν και μεταγράφηκε στην ιταλική Ρομανέλι Φιρένζε.

Το καλοκαίρι του 2000 επέστρεψε στον Άρη, συνεχίζοντας μέχρι τον Μάρτιο του 2002, όταν και μεταγράφηκε και πάλι στην Ιταλία και την Κορπλάστ Κοριντόνια. Επέστρεψε στην Ελλάδα, αγωνιζόμενη για δύο χρόνια στον Φιλαθλητικό και δύο ακόμη στη Νέα Γενεά Ασβεστοχωρίου, πριν ολοκληρώσει την καρίερα της το 2006.

Διεθνείς συμμετοχές 
Η Φωτεινή Καφετζάκη πραγματοποίησε 47 συμμετοχές με την εθνική ομάδα πετοσφαίρισης της Ελλάδας.

Πηγές 
 "Αθλητικός Σύλλογος Άρης • 1914-2004", σελ. 172, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση Κέντρο Ιστορίας Δήμου Θεσσαλονίκης, Θεσσαλονίκη 2005, ISBN 960-8734-48-7
 ΚΑΦΕΤΖΑΚΗ ΦΩΤΕΙΝΗ - Greekvolley.com

Ελληνίδες αθλήτριες της πετοσφαίρισης
Πετοσφαιρίστριες της εθνικής Ελλάδος
Πετοσφαιριστές Άρη
Γιάννης Κυριακίδης

Ο Γιάννης Κυριακίδης είναι Έλληνας πετοσφαιριστής, ο οποίος γεννήθηκε στην Θεσσαλονίκη στις 7 Ιουλίου 1982 και αγωνίζεται ως ακραίος στην ομάδα του Άρη.

Καριέρα 
Ο Κυριακίδης ξεκίνησε την καριέρα του από τα τμήματα υποδομής του Ορφέα Ηλιούπολης και στα δεκαεφτά του χρόνια μεταγράφηκε στον ΠΑΟΚ, με τον οποίο κατέκτησε την τέταρτη θέση στο πρωτάθλημα του 1999-00. Την επόμενη σεζόν, αγωνίστηκε στον Άρη Νίκαιας, ο οποίος υποβιβάστηκε και ο Κυριακίδης επέστρεψε στην Θεσσαλονίκη και τον ΠΑΟΚ για την επόμενη τριετία. Αγωνίστηκε στις ευρωπαϊκές διοργανώσεις με την ομάδα του ΠΑΟΚ και τις τρεις χρονιές που παρέμεινε στον "δικέφαλο του Βορρά".

Το 2004-05, μεταγράφηκε στον Πανελλήνιο, κατακτώντας την έκτη θέση του ελληνικού πρωταθλήματος, πριν επιστρέψει για άλλη μια χρονιά στον ΠΑΟΚ. Το 2006-07, έπαιξε στην Λαμία, καταφέρνοντας να πετύχει την έξοδο της ομάδας στο Challenge Cup, ενώ το 2008 έπαιξε στην ΑΕΚ.

Ακολούθησαν τρεις σεζόν στην Λαμία, τον Απόλλων Καλαμαριάς και τον Επίκουρο Πολίχνης, πριν μεταγραφεί στον Άρη το καλοκαίρι του 2011, στον οποίο παραμένει μέχρι σήμερα.

Παραπομπές

Πηγές 
 ΚΥΡΙΑΚΙΔΗΣ ΓΙΑΝΝΗΣ - Greekvolley.com
 Γιάννης Κυριακίδης Ακραίος - MyPlayer.gr

Έλληνες αθλητές της πετοσφαίρισης
Πετοσφαιριστές ΠΑΟΚ
Πετοσφαιριστές Άρη
Πετοσφαιριστές ΑΕΚ
Ψυχαγωγικά μαθηματικά

Τα ψυχαγωγικά μαθηματικά είναι ένας όρος για τα μαθηματικά που χρησιμοποιούνται για ψυχαγωγία (αναψυχή) και όχι για αυστηρή έρευνα και εφαρμογή με βάση την επαγγελματική δραστηριότητα, αν και δεν περιορίζονται κατ' ανάγκη ως εγχείρημα μόνο για ερασιτέχνες. Περιλαμβάνουν συχνά μαθηματικούς γρίφους και παιχνίδια.

Πολλά θέματα στον τομέα αυτόν δεν απαιτούν γνώση προηγμένων μαθηματικών ή ψυχαγωγικών μαθηματικών, συχνά απευθύνονται σε παιδιά ή ανεκπαίδευτους ενήλικες, εμπνέοντας την περαιτέρω μελέτη τους στο θέμα.

Θέματα 
Μερικά από τα πιο γνωστά θέματα στα ψυχαγωγικά μαθηματικά είναι τα μαγικά τετράγωνα, τα φράκταλ, τα παζλ λογικής και τα μαθηματικά σκακιστικά προβλήματα, αλλά αυτή η περιοχή των μαθηματικών περιλαμβάνει την αισθητική και τον πολιτισμό των μαθηματικών, διάφορες ιδιόμορφες ή διασκεδαστικές ιστορίες, τις μαθηματικές συμπτώσεις ή παράδοξα, καθώς και την προσωπική ζωή των μαθηματικών.

Μαθηματικά παιχνίδια 

Τα μαθηματικά παιχνίδια είναι παιχνίδια πολλών παικτών των οποίων οι κανόνες, οι στρατηγικές και τα αποτελέσματα μπορεί να μελετηθούν και να εξηγηθούν χρησιμοποιώντας τα μαθηματικά. Οι παίκτες των μαθηματικών παιχνιδιών δεν χρειάζεται να χρησιμοποιήσουν ρητώς τα μαθηματικά για να παίξουν στα παιχνίδια. Για παράδειγμα, το Μανκάλα είναι μαθηματικό παιχνίδι, διότι οι μαθηματικοί μπορούν να το μελετήσουν χρησιμοποιώντας τη συνδυαστική θεωρία παιγνίων, αλλά δεν είναι αναγκαία τα μαθηματικά για να το παίξει κάποιος.

Μαθηματικοί γρίφοι και παζλ 

Οι μαθηματικοί γρίφοι και τα παζλ, που είναι γνωστα και ως σπαζοκεφαλιές, απαιτούν μαθηματικά για την επίλυσή τους. Έχουν συγκεκριμένους κανόνες, όπως και τα μαθηματικά παιχνίδια, αλλά συνήθως δεν περιλαμβάνουν ανταγωνισμό μεταξύ δύο ή περισσότερων παικτών. Αντ' αυτού, προκειμένου να λυθεί ένας τέτοιος γρίφος ή παζλ, ο λύτης πρέπει να βρει μια λύση που να ικανοποιεί τις δεδομένες συνθήκες.

Τα παζλ λογικής είναι ένα κοινό είδος μαθηματικών παζλ. Τα μαγικά τετράγωνα και τα φράκταλ θεωρούνται επίσης μαθηματικές σπαζοκεφαλιές, παρόλο που παρέχουν στον λύτη τους μόνο ένα συνόλο αρχικών συνθηκών.

Ανάλογα με το αν περιλαμβάνουν ή απαιτούν χαρακτηριστικά σκέψης τύπου παιχνιδιού, οι μαθηματικές σπαζοκεφαλιές μερικές φορές ονομάζονται και μαθηματικά παιχνίδια.

Άλλες δραστηριότητες 

Άλλες δραστηριότητες και χόμπι με κάποιο μαθηματικό ενδιαφέρον περιλαμβάνουν:
 τα μοτίβα των ζογκλέρ
 τα κόλπα των ταχυδακτυλουργών με διάφορες μαθηματικές συμπτώσεις και παράδοξα
 τα μερικές φορές αλγοριθμικά και γεωμετρικά κατά βάθος χαρακτηριστικά του οριγκάμι
 τα μοτίβα και η διαδικασία για τη δημιουργία σχεδίων με κορδόνια, λάστιχα, κλωστές, σχοινιά, κ.λπ.

Παραπομπές

Εξωτερικοί σύνδεσμοι
Μιλτιάδης Μαρινάκης

Ο Μιλτιάδης Μαρινάκης (1930 - 1999) ήταν Έλληνας εφοπλιστής και πολιτικός.

Βιογραφικά στοιχεία 
Γεννήθηκε στο Ηράκλειο Κρήτης και ήταν γιος του επιχειρηματία Αποστόλου Μαρινάκη. Μεγάλωσε σε εύπορη οικογένεια, η οποία διατηρούσε χυτήριο, από τα πιο γνωστά του νησιού, το οποίο βρισκόταν βόρεια από την εκκλησία του Αγίου Δημητρίου, στην οδό Λοχαγού Μαρινέλη, στο Ηράκλειο. Κατασκεύαζαν καμπάνες για τις εκκλησίες του νησιού, όπως αυτές στην εκκλησία του Αγίου Μηνά και εκκλησίες της Σητείας, του Ρεθύμνου και των Χανίων. Είχαν και εξαγωγική δραστηριότητα στην Γαλλία, την Ιταλία και τις Δαλματικές Ακτές (Τεργέστη). Επίσης διέθετε εργαστήριο επισκευών πλοίων. Μετά την γερμανική κατοχή η οικογένειά του καταστράφηκε οικονομικά. Κατά τη διάρκεια της κατοχής εντάχθηκε στο ΕΑΜ. Φοίτησε στην Σχολή Εμπορικού Ναυτικού και εργάστηκε για κάποιο χρονικό διάστημα στο μηχανουργείο του αδελφού του Θεμιστοκλή Μαρινάκη. Στις αρχές της δεκαετίας του 1960 εγκαταστάθηκε στον Πειραιά και εργάστηκε στον τομέα των επισκευών πλοίων.

Το 1970 ίδρυσε την εταιρεία "Vanimar" αποκτώντας παράλληλα το πρώτο του πλοίο. Δραστηριοποιήθηκε στον χώρο της ναυτιλίας μέχρι και τον θάνατό του, αυξάνοντας σημαντικά τον στόλο του. Παράλληλα ασχολήθηκε με την πολιτική, εκλεγόμενος δημοτικός σύμβουλος Πειραιά (1978-1989) και βουλευτής με τη Νέα Δημοκρατία στις 20 Δεκεμβρίου 1986 και στις εκλογές του Νοεμβρίου 1989.

Ασχολήθηκε επίσης με τον αθλητισμό και πιο συγκεκριμένα με την ομάδα του Ολυμπιακού και του Α.Π.Ο. Κερατσινίου. Διετέλεσε πρόεδρος του δεύτερου, έφορος της ομάδας πόλο του Ολυμπιακού, ενώ το 1979 μαζί με άλλους δέκα εφοπλιστές ανέλαβε την διοίκηση της ΠΑΕ Ολυμπιακός, διατελώντας γενικός αρχηγός του ποδοσφαιρικού τμήματος. Εκείνος ανακάλυψε τον Νίκο Βαμβακούλα και τον έκανε δώρο στην ομάδα, ενώ καθιέρωσε τον Νίκο Σαργκάνη σαν πρώτο τερματοφύλακα. Ήταν ο μόνος, μαζί με τον Λουκά Χατζηιωάννου, που δεν πώλησε το μερίδιό του στον Γιώργο Κοσκωτά, προσέφυγε δε, μαζί με τον Νίκο Ευθυμίου, στα δικαστήρια κατά της ανάληψης της προεδρίας από τον Σαλιαρέλη, χωρίς όμως αποτέλεσμα.

Απεβίωσε στις 27 Απριλίου 1999 στον Πειραιά. Ήταν παντρεμένος με την Ειρήνη Καρακατσάνη και γιος του είναι ο Βαγγέλης Μαρινάκης.

Παραπομπές 

Έλληνες εφοπλιστές
Βουλευτές εκλεγμένοι με τη Νέα Δημοκρατία
Βουλευτές Α΄ Πειραιά
Κρητικοί
Μέλη του ΕΑΜ
Χατζηδάκης

Το ελληνικό επώνυμο Χατζηδάκης μπορεί να αναφέρεται σε κάποιο από τα παρακάτω πρόσωπα:

 Ανδρέας Χατζηδάκης (γενν. 1901), δικαστικός και υπηρεσιακός υπουργός
 Αστρινός Χατζηδάκης (1788-1826), οπλαρχηγός
 Γεώργιος Χατζηδάκης (1894-;), αρεοπαγίτης
 Κυριάκος Χατζηδάκης (γενν. 1904), λογοτέχνης και δημοσιογράφος, γνωστός με το ψευδώνυμο Χρήστος Λεβάντας
 Κωνσταντίνος Χατζηδάκης ή Αγιοβασιλιτάνος (1790-1866), οπλαρχηγός
 Κωστής Χατζηδάκης (γενν. 1965), πολιτικός
 Λευτέρης Χατζηδάκης (20ός αι.) καλαθοσφαιριστής
 Μανόλης Χατζηδάκης (1909-1998), βυζαντινολόγος, μελετητής της βυζαντινής και της μεταβυζαντινής ζωγραφικής
 Νικηφόρος Χατζηδάκης (1785-1822), οπλαρχηγός

Δείτε επίσης
 Οικογένεια Χατζηδάκη, ισχυρή οικογένεια κρυπτοχριστιανών Οθωμανών του Μυλοποτάμου Κρήτης
 Χατζιδάκης
 Χατζιδάκις
Ραλφ Μπόστον

Ο Ραλφ Χάρολντ Μπόστον (Ralph Harold Boston, γεννήθηκε 9 Μαΐου 1939) είναι  Αμερικανός πρώην αθλητής του στίβου, χρυσός Ολυμπιονίκης στο άλμα εις μήκος το 1960.

Το 1960 πήδηξε στο Γουόλνατ 8,21 μέτρα, καταρρίπτοντας το προ 25ετίας ρεκόρ του Τζέσε Όουενς. Το 1964 κατέρριψε δύο φορές το παγκόσμιο ρεκόρ, με τη δεύτερη φορά, στις 12 Σεπτεμβρίου του 1964 στο Λος Άντζελες, να πραγματοποιεί άλμα στα 8,34 μ.. Στις 29 Μαΐου του 1965, στο Μοντέστο, κατέρριψε και πάλι το παγκόσμιο ρεκόρ με άλμα στα 8,35 μ..

Παραπομπές

Εξωτερικοί σύνδεσμοι
 

Αμερικανοί αθλητές του στίβου
Αμερικανοί Ολυμπιονίκες 
Χρυσοί Ολυμπιονίκες του στίβου 
Αθλητές του στίβου στους Θερινούς Ολυμπιακούς Αγώνες 1960
Αθλητές του στίβου στους Θερινούς Ολυμπιακούς Αγώνες 1964
Αθλητές του στίβου στους Θερινούς Ολυμπιακούς Αγώνες 1968
Άλτες του μήκους
Ανδρέας Φράγκος

Ο Ανδρέας Φράγκος (21 Δεκεμβρίου 1989, Αθήνα) είναι Έλληνας διεθνής πετοσφαιριστής που αγωνίζεται στη θέση του ακραίου με τη φανέλα του Παναθηναϊκού, στο Πρωτάθλημα Ελλάδας.

Καριέρα 
Ο Ανδρέας Φράγκος έκανε τα πρώτα του βήματα στο χώρο της πετοσφαίρισης στις ακαδημίες του Πανελληνίου, στις οποίες εισήχθη στην ηλικία των 12 ετών. Ο Πανελλήνιος ήταν η ομάδα με την οποία υπέγραψε το πρώτο του επαγγελματικό συμβόλαιο και στην οποία παρέμεινε μέχρι το 2010.

Οι εξαιρετικές του εμφανίσεις με την ομάδα του Πανελληνίου προκάλεσαν το ενδιαφέρον αρκετών ομάδων, με τον Παναθηναϊκό και τον Ολυμπιακό να ενδιαφέρονται για την απόκτησή του. Τελικώς, ο Φράγκος μετεγγράφη στον Ολυμπιακό στον οποίο παρέμεινε για ένα χρόνο κατακτώντας τρεις τίτλους και συγκεκριμένα ένα Σούπερ Καπ (2010), ένα Πρωτάθλημα (2011) και ένα Κύπελλο Ελλάδας (2011).

Το 2011 άφησε την Ελλάδα και ταξίδεψε στην Ιταλία για λογαριασμό της Αντρεόλι Λατίνα, στην οποία παρέμεινε για τρία χρόνια. Το 2014 αποφάσισε να ταξιδέψει στο Ιράν προκειμένου να συνεχίσει την καριέρα του στην τοπική Ματίν Βαραμίν.

Την άνοιξη του 2015, ο Φράγκος αποφάσισε να επιστρέψει στην Ευρώπη και τη Γαλλία, αυτή τη φορά για λογαριασμό της Ναρμπόν. Τον Μάιο του 2016 επέστρεψε στον Ολυμπιακό.

Στις 2 Ιουνίου 2022 ανακοινώθηκε από τον Παναθηναϊκό.

Διεθνείς συμμετοχές 
Ο Ανδρέας Φράγκος έχει πραγματοποιήσει μέχρι στιγμής με το εθνόσημο 57 συμμετοχές.

Τίτλοι 
 1 Πρωτάθλημα Ελλάδας:
2011
 2 Κύπελλα Ελλάδας:
2011, 2017
 1 Λιγκ Καπ Ελλάδας:
2017
 1 Σούπερ Καπ Ελλάδας:
2010

Πηγές 
 Ανδρέας Φράγκος ομάδες
 Το προφίλ του Φράγκου

Παραπομπές 

Έλληνες αθλητές της πετοσφαίρισης
Πετοσφαιριστές της εθνικής Ελλάδος
Πετοσφαιριστές ΟΣΦΠ
Πετοσφαιριστές ΠΑΟ
Αινείας Τζελάτι

Ο Αινείας Τζελάτι (γεννημένος στις 15 Μαϊου 1982) είναι Έλληνας επαγγελματίας πετοσφαιριστής. Έχει ύψος 198 εκ. και αγωνίζεται στη θέση του διαγωνίου.

Σταδιοδρομία 
Ο Αινείας Τζελάτι ήρθε στην Ελλάδα το 1990, σε ηλικία μόλις οκτώ ετών, και πέντε χρόνια αργότερα ξεκίνησε το βόλεϊ στις ακαδημίες του Άρη. Το 1999 μεταπήδησε στον Ηρακλή, με τον οποίο μάλιστα κατέκτησε το Κύπελλο Ελλάδας του 2000. 

Στη συνέχεια μετεγγράφη στον Μακεδονικό, στον οποίο αγωνίστηκε μέχρι το 2005, οταν και αποφάσισε να επιστρέψει στον Ηρακλή. Στο δεύτερο πέρασμά του από τον Ηρακλή κατάφερε να κατακτήσει ένα Κύπελλο Ελλάδας. 

Το 2006 μεταπήδησε στον ΠΑΟΚ, στον οποίο παρέμεινε για ένα χρόνο κατακτώντας την 4η θέση στο εγχώριο πρωτάθλημα. Το 2007 μετεγγράφη στον Επίκουρο Πολίχνης, ενώ ένα χρόνο αργότερα επέστρεψε για δεύτερη φορά στην καριέρα του στον ΑΡΗ, στον οποίο παρέμεινε μέχρι το 2013, με εξαίρεση ένα σύντομο πέρασμά του από τον Απόλλωνα Καλαμαριάς κατά την αγωνιστική περίοδο 2011-12. 

Την περίοδο 2013-14 αγωνίστηκε με τη φανέλα του ΠΑΟΚ, για δεύτερη φορά στην καριέρα του, ενώ το καλοκαίρι του 2014 αποκτήθηκε από τον Ολυμπιακό Πειραιώς, στον οποίο παρέμεινε για ένα χρόνο.

Τίτλοι 
 2 Κύπελλα Ελλάδος: 2000, 2006

Πηγές
 Το βιογραφικό του Αινεία Τζελάτη
 Συνέντευξη του Αινεία Τζελάτη

Πετοσφαιριστές ΟΣΦΠ
Πετοσφαιριστές Άρη
Πετοσφαιριστές ΠΑΟΚ
Πετοσφαιριστές Ηρακλή
Αλβανοί πετοσφαιριστές
Μάρεκ Νοβότνι

Ο Μάρεκ Νοβότνι (γεννημένος στις 4 Μαϊου 1978) είναι Τσέχος παλαίμαχος διεθνής πετοσφαιριστής. Έχει ύψος 202εκ και αγωνιζόταν στη θέση του ακραίου.

Καριέρα 
Ο Μάρεκ Νοβότνι υπέγραψε το πρώτο του επαγγελματικό συμβόλαιο στην τσεχική Αέρο Βόντα, στην οποία παρέμεινε μέχρι το 2000.

Το 2000 αποφάσισε να αφήσει την Τσεχία και να ταξιδέψει στη Γαλλία για λογαριασμό της Αζαξιό, στην οποία παρέμεινε για τρία χρόνια. Το 2003 μεταπήδησε στην επίσης γαλλική ΑΣ Κάννες, στην οποία παρέμεινε μέχρι το 2006 εχοντας καταφέρει να κατακτήσει ένα πρωτάθλημα κι ένα Σούπερ Καπ Γαλλίας το 2005.

Το 2006 ταξίδεψε στην Ιταλία για λογαριασμό της Σίσλει Τρεβίζο, στην οποία παρέμεινε για δύο χρόνια έχοντας καταφέρει να κατακτήσει το εγχώριο νταμπλ Ιταλίας του 2007.

Επόμενος σταθμός στην καριέρα του Νοβότνι ήταν η Ε.Α. Πατρών, στην οποίο παρέμεινε για ένα χρόνο. Τη διετία 2009-11 αγωνίστηκε αρχικά με την πολωνική Γιαστρτσέμπσκι Βεγκίλ, κι έπειτα με την τσεχική Φάτρα Ζιν.

Το 2011 επέστρεψε στην Ελλάδα, αυτήν τη φορά για λογαριασμό του Ολυμπιακού Πειραιώς, στον οποίο παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο.

Το 2012 μετεγγράφη στη γαλλική Αζαξιό, η οποία έμελλε να αποτελέσει και την τελευταία ομάδα της επαγγελματικής του καριέρας.

Διεθνείς συμμετοχές 
Ο Μάρεκ Νοβότνι ήταν διεθνής με την εθνική ομάδα πετοσφαίρισης της Τσεχίας από το 2000 έχοντας πραγματοποιήσει δεκάδες συμμετοχές.

Τίτλοι 
 1 Πρωτάθλημα Γαλλίας: 2005
 1 Σούπερ Καπ Γαλλίας: 2005
 1 Πρωτάθλημα Ιταλίας: 2007
 1 Κύπελλο Ιταλίας: 2007

Πηγές 
 Το προφίλ του Μάρεκ Νοβότνι

Τσέχοι πετοσφαιριστές
Πετοσφαιριστές ΟΣΦΠ
Πετοσφαιριστές Ε.Α. Πατρών
Κλαούντιο Κουέγιο

Ο Κλαούντιο Κουέγιο (γεννημένος στις 4 Μαρτίου 1958) είναι Αργεντίνος προπονητής πετοσφαίρισης.

Καριέρα 
Ο Κλάούντιο Κουέγιο ξεκίνησε την προπονητική σε σχετικά μικρή ηλικία, καθώς το 1989, σε ηλικία μόλις 31 ετών ταξίδεψε στην Ιταλία προκειμένου να αναλάβει τα ηνία της Σιπ Κασάνο. 

Στην Ιταλία παρέμεινε μέχρι το 1997, έχοντας εργαστεί επίσης στις: Μπρέσια (1990-92), Φιντένζα (1992-93), Τσιβιταβέτσια (1993-94), Λάτσιο Παγιάβολο (1993-94), Κατάνια (1994-95) και Κουτροφιάνο (1995-97).

Το 1997 ανέλαβε πόστο προπονητή στην γυναικεία εθνική ομάδα πετοσφαίρισης της Αργεντινής, στο οποίο παρέμεινε μέχρι το 2003. Ήταν τότε που ανέλαβε την εθνική Αργεντινής σε επίπεδο ανδρών, ωστόσο δεν έμεινε στο συγκεκριμένο πόστο για παραπάνω από ένα χρόνο.

Το 2004 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για μία σεζόν, κατακτώντας μάλιστα ένα Κύπελλο Κυπελλούχων Ευρώπης. Το 2005 ανέλαβε την Ρουμανική Πετρόμ Πλοέστι, με την οποία κατέκτησε ένα εγχώριο πρωτάθλημα, ενώ ένα χρόνο αργότερα μεταπήδησε στην Αυστρία για λογαριασμό της Βόλει Βιέννα, στην οποία παρέμεινε για τρία χρόνια,΄εχοντας καταφέρει να κατακτήσει δύο πρωταθλήματα και ένα κύπελλο Αυστρίας. 

Το 2007 ανέλαβε προπονητής της Εθνικής Αυστρίας των ανδρών, στην οποία παρέμεινε μέχρι το 2010. Στη συνέχεια επέστρεψε στην Ιταλία όπου εργάστηκε αρχικά στην Περούτζια (2009-11), έπειτα στη Μοντένα (2012) και τέλος στην Κασαλμαγιόρε (2012-13).

Τίτλοι 
 1 Κύπελλο Κυπελλούχων Ευρώπης: 2005
 1 Πρωτάθλημα Ρουμανίας: 2006
 2 Πρωταθλήματα Αυστρίας: 2007, 2008
 1 Κύπελλο Αυστρίας: 2009

Πηγές 
 Το βιογραφικό του Κλαούντιο Κουέγιο
Ιβάιλο Γκαβρίλοφ

Ο Ιβάιλο Γκαβρίλοφ (γεννημένος στις 30 Δεκεμβρίου 1970) είναι Βούλγαρος παλαίμαχος διεθνής πετοσφαιριστής. Έχει ύψος 199 εκατ. και αγωνίζεται στη θέση του διαγωνίου.

Καριέρα 
Ο Ιβάιλο Γκαβρίλοφ έκανε τα πρώτα του βήματα στο χώρο της πετοσφαίρισης στις ακαδημίες της Σλάβια Σόφιας, ομάδας της γενέτειράς του, στις οποίες εισήχθη το 1985 σε ηλικία 15 ετών. Στην ομάδα της Βουλγαρίας παρέμεινε μέχρι το 1991, χωρίς ωστόσο να έχει καταφέρει να κερδίσει προηγουμένως κάποιο τίτλο.

Το 1991 ταξίδεψε στην Ιταλία όπου αγωνίστηκε αρχικά για την Κατάνια (1991-94), έπειτα στη Φόρλι (1994-95) και τέλος στην Πάρμα (1995-96). Το 1996 άφησε την Ιταλία και ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο έχοντας καταφέρει μάλιστα να κατακτήσει και ένα Κύπελλο Ελλάδας (1997).

Το 1997 επέστρεψε και πάλι στην Ιταλία, στην οποία παρέμεινε για πέντε χρόνια αγωνιζόμενος στις: Ραβένα (1997-98), Ματσεράτα (1998-99), Μίλαν (1999-00), Ταράντε (2000-01) και Πάντοβα (2001-02).

Το 2002 επέστρεψε στην Ελλάδα αυτήν τη φορά για λογαριασμό του ΠΑΟΚ Θεσσαλονίκης, στον οποίο παρέμεινε για ένα χρόνο, Στη συνέχεια ταξίδεψε στην Πορτογαλία για λογαριασμό της Λίσμπον Βόλει, η οποία έμελλε να αποτελέσει και την τελευταία ομάδα στην καριέρα του.

Διεθνείς συμμετοχές 
Ο Ιβάιλο Γκαβρίλοφ ήταν διεθνής με την εθνική ομάδα πετοσφαίρισης της Βουλγαρίας για 12 χρόνια και συγκεκριμένα από το 1989 έως το 2001, έχοντας πραγματοποιήσει περισσότερες από 70 συμμετοχές.

Μπιτς Βόλει 
Ο Ιβαίλο Γκαβρίλοφ ασχολήθηκε και με το μπιτς βόλει την τετραετία 2000-04, όπου ήταν δίδυμο με τον Βλάντισλαβ Τοντόροφ. Οι δυο τους αποτέλεσαν το πρώτο ζευγάρι μπιτς βόλει στην ιστορία του βουλγαρικού αθλητισμού.

Τίτλοι 
 1 Κύπελλο Ελλάδας: 1997

Πηγές

Βούλγαροι πετοσφαιριστές
Πετοσφαιριστές ΟΣΦΠ
Πετοσφαιριστές ΠΑΟΚ
Χέντερσον

Το σκωτσέζικης προελεύσεως όνομα Χέντερσον (Henderson) μπορεί να αναφέρεται σε κάτι από τα παρακάτω:

Πρόσωπα
 Ως επώνυμο: Δείτε Χέντερσον (επώνυμο)
 Κλαν Χέντερσον, σκωτσέζικο γένος (κλαν)

Τοπωνύμια

Στις ΗΠΑ
 Χέντερσον, χωριό στην Αϊόβα
 Χέντερσον, χωριό στη Βόρεια Καρολίνα
 Χέντερσον, χωριό στη Δυτική Βιρτζίνια
 Χέντερσον, χωριό στο Ιλινόι
 Χέντερσον, πόλη στο Κεντάκι
 Χέντερσον, κοινότητα στο Κολοράντο
 Χέντερσον, χωριό στη Λουιζιάνα
 Χέντερσον, χωριό στο Μέριλαντ
 Χέντερσον, χωριό στη Μινεσότα
 Χέντερσον, διαμέρισμα του δήμου Ρας στο Μίσιγκαν
 Χέντερσον, χωριό στην πολιτεία της Νέας Υόρκης, επί της λίμνης Οντάριο
 Χέντερσον, πόλη στη Νεβάδα, μέρος της μητροπολιτικής περιοχής του Λας Βέγκας
 Χέντερσον, χωριό στη Νεμπράσκα
 Χέντερσον, κωμόπολη στο Τενεσί
 Χέντερσον, πόλη στο Τέξας
 Χέντερσον, χωριό στην Τζόρτζια

Κομητείες
 Κομητεία Χέντερσον (Βόρεια Καρολίνα)
 Κομητεία Χέντερσον (Ιλινόι)
 Κομητεία Χέντερσον (Κεντάκι)
 Κομητεία Χέντερσον (Τενεσί)
 Κομητεία Χέντερσον (Τέξας)

Εκτός ΗΠΑ
 Χέντερσον, κωμόπολη στην Αργεντινή
 Χέντερσον, προάστιο του Περθ στην Αυστραλία
 Χέντερσον, προάστιο του Ώκλαντ στη Νέα Ζηλανδία
 Νήσος Χέντερσον (Πίτκαιρν), ατόλλη στον Ειρηνικό Ωκεανό
 Νήσος Χέντερσον (Ανταρκτική)

Αστρονομία
 3077 Χέντερσον, αστεροειδής
 Χέντερσον (κρατήρας), κρατήρας στην αθέατη από την Γη πλευρά της Σελήνης

Εκπαίδευση
 Πολιτειακό Πανεπιστήμιο Χέντερσον στο Άρκανσω, ΗΠΑ
Forbes

Το Forbes () είναι αμερικανικό περιοδικό με θέμα τις επιχειρήσεις και ανήκει στη Forbes, Inc. Το περιοδικό κυκλοφορεί 2 φορές τη βδομάδα και ασχολείται κυρίως με την οικονομία, την επένδυση, τη βιομηχανία και το εμπόριο. Στο περιοδικό βρίσκουν χώρο και θέματα που αφορούν την τεχνολογία, την επικοινωνία, την επιστήμη και τον νόμο. Τα γραφεία του περιοδικού βρίσκονται στην πολιτεία του Νιου Τζέρσεϊ των ΗΠΑ, στην πόλη Τζέρσεϊ Σίτι. Κυριότεροι ανταγωνιστές του περιοδικού, στις ΗΠΑ, στην κατηγορία των περιοδικών που αφορούν τις επιχειρήσεις είναι το Fortune και το Bloomberg Businessweek. Το περιοδικό είναι, επίσης, γνωστό για τις λίστες που δημοσιεύει, μεταξύ άλλων τη λίστα με τους πλουσιότερους αμερικανούς (Forbes 400) και τη λίστα με τις πλουσιότερες επιχειρήσεις παγκοσμίως (Forbes Global 2000). Το μότο του περιοδικού είναι: The Capitalist Tool  (ελεύθερη μετάφραση: Το καπιταλιστικό εργαλείο). Πρόεδρος και αρχισυντάκτης του περιοδικού είναι ο Στιβ Φόρμπς και ο Διευθύνων Σύμβουλος ο Μάικ Περλίς.

Παραπομπές

Περαιτέρω μελέτη
 Forbes, Malcolm S. (1974) Fact and Comment Knopf, New York, ISBN 0-394-49187-4; twenty-five years of the editor's columns from Forbes
 Grunwald, Edgar A. (1988) The Business Press Editor New York University Press, New York, ISBN 0-8147-3016-7
 Holliday, Karen Kahler (1987)A Content Analysis of Business Week, Forbes and Fortune from 1966–1986 Masters of Journalism thesis from Louisiana State University, Baton Rouge, 69 pages, OCLC 18772376, available on microfilm
 Kohlmeier, Louis M.; Udell, Jon G. and Anderson, Laird B. (eds.) (1981) Reporting on Business and the Economy Prentice-Hall, Englewood Cliffs, New Jersey, ISBN 0-13-773879-X
 Kurtz, Howard (2000) The Fortune Tellers: Inside Wall Street's Game of Money, Media, and Manipulation Free Press, New York, ISBN 0-684-86879-2
 
 Tebbel, John William and Zuckerman, Mary Ellen (1991) The Magazine in America, 1741–1990 Oxford University Press, New York, ISBN 0-19-505127-0
 Parsons, D. W. (1989) The Power of the Financial Press: Journalism and Economic Opinion in Britain and America Rutgers University Press, New Jersey, ISBN 0-8135-1497-5

Εξωτερικοί σύνδεσμοι
 

Περιοδικά με τόπο έκδοσης τις Ηνωμένες Πολιτείες
Χρύσανθος Παγώνης (ιεράρχης)

Ο Χρύσανθος Παγώνης (1769-1821) ήταν Έλληνας αρχιερέας και εθνομάρτυρας της επανάστασης του 1821. Γεννήθηκε στον οικισμό Μαντίνεια Αβίας κοντά στην Καλαμάτα. Αφού έλαβε την στοιχειώδη εκπαίδευση στα σχολεία Μελέ Αλαγονίας και Δημητσάνας εισήλθε στις τάξεις του κλήρου χειροτονούμενος διάκονος από τον Μητροπολίτη Ναυπλίου και Άργους Ιάκωβο Αρμόγκαβλη. Σε ηλικία τριάντα δύο ετών, το 1801, εξελέγη Μητροπολίτης Μονεμβασίας και Καλαμάτας. Μυήθηκε στη Φιλική Εταιρεία στις 15 Μαΐου 1819 από τον Χριστόφορο Περραιβό. Υπήρξε μέλος της Γενικής Εφορείας Πελοποννήσου. Συνελήφθη και φυλακίσθηκε στην Τριπολιτσά από τους Οθωμανούς, βασανίσθηκε και θανατώθηκε τελικά, στις 15 Σεπτεμβρίου 1821.

Πηγή 

Έλληνες εθνομάρτυρες
Έλληνες ιεράρχες
Αγωνιστές του 1821
Έλληνες μέλη της Φιλικής Εταιρείας
Χρυσανθος
Χρυσανθος
Γερμανός Ζαφειρόπουλος

Ο Γερμανός Ζαφειρόπουλος (1760–1821) ήταν Έλληνας ιεράρχης και εθνομάρτυρας.

Βίος
Γεννήθηκε στο χωριό Μεσορρούγι της επαρχίας Καλαβρύτων το 1760. Το κοσμικό όνομά του ήταν Γεώργιος. Προερχόταν από οικογένεια εύπορη, καταγόμενη από την Κωνσταντινούπολη. Ο πατέρας του ονομαζόταν Ζαφείρης Ζαφειρόπουλος και η μητέρα του Ευσταθία. Ήταν εξάδελφος του  πρωτοσύγκελου και ιστοριογράφου Αμβρόσιου Φραντζή. Σε πολύ νεαρή ηλικία έχασε τον πατέρα του όταν τον σκότωσαν οι Τούρκοι. Σε ηλικία εννέα ετών εισήλθε ως δόκιμος στην Ιερά Μονή Μεγάλου Σπηλαίου, εκάρη μοναχός λαμβάνοντας το όνομα Γερμανός, και στη συνέχεια χειροτονήθηκε διάκονος και πρεσβύτερος.

Γύρω στα 1800 βρέθηκε στη Θεσσαλονίκη όπου εργάστηκε για δύο χρόνια ως διδάσκαλος. Στη συνέχεια μετέβη στο Βελιγράδι όπου έδρασε ως δάσκαλος και προπαγάνδιζε τον ξεσηκωμό των Ελλήνων. Οι Τουρκικές αρχές τον εκδίωξαν από την πόλη και στη συνέχεια πήγε στη Ρουμανία. Εκεί έμεινε δύο χρόνια όπου έμαθε την βλάχικη γλώσσα. Τελικά διώχθηκε κι από εκεί από τις Τουρκικές αρχές λόγω της εθνικής δράσης του. Επέστρεψε στην μονή Μεγάλου Σπηλαίου  και στη συνέχεια αναχώρησε για προσκύνημα στην Ιερουσαλήμ. Ακολούθως ταξίδεψε στην Κωνσταντινούπολη στην οποία ήταν ήδη γνωστός για τη λογιοσύνη του. Η Ιερά Σύνοδος του Πατριαρχείου αρχικά τον εξέλεξε Επίσκοπο Σεβαστείας και αργότερα, επί Πατριάρχη Γρηγορίου Ε' (1806-1808), τον Μάρτιο του 1807, τον εξέλεξε διάδοχο του Γερμανού Χριστιανουπόλεως (1793-1807).

Λόγω της φήμης του ο Αλέξανδρος Υψηλάντης τον όρισε ως έναν από τους 4-5 εφόρους της Φιλικής Εταιρείας, στην οποία είχε μυηθεί από το 1818. Συμμετείχε στη σύσκεψη της Βοστίτσας διαφωνώντας με τον εγκλεισμό του Παπαφλέσσα και παρεμβαίνοντας προς την κατεύθυνση αυτή. Κατά τον έρανο που πραγματοποιήθηκε προσέφερε 2000 γρόσια. Επειδή οι κινήσεις των Αρχιερέων της Πελοποννήσου γέννησαν την υποψία των Τουρκικών αρχών, αυτές προέβησαν σε σειρά συλλήψεών. Έτσι τους κάλεσαν δήθεν για σύσκεψη στην Τριπολιτσά. Ανάμεσα στους φυλακισμένους ήταν και ο Γερμανός, ο οποίος έφτασε στην πόλη στις 8 Μαρτίου έχοντας αναχωρήσει από την Κυπαρισσία στις 5 Μαρτίου. Πέθανε λόγω των κακουχιών την κράτησης του στις 21 Σεπτεμβρίου 1821.

Παραπομπές

Πηγές

Έλληνες ιεράρχες
Κληρικοί αγωνιστές του 1821
Έλληνες εθνομάρτυρες
Έλληνες μέλη της Φιλικής Εταιρείας
Γερμανος
Μαίρη Ραντ

Η Μαίρη Ραντ (Mary Denise Rand, 10 Φεβρουαρίου 1940) είναι πρώην Αγγλίδα αθλήτρια του στίβου.

Στις 14 Οκτωβρίου του 1964 κατέρριψε στο Τόκιο το παγκόσμιο ρεκόρ στο άλμα εις μήκος, με επίδοση 6.76 μ., και ταυτόχρονα έγινε η πρώτη Βρετανίδα που κέρδισε χρυσό μετάλλιο σε αγώνισμα στίβου. Εξακολουθεί να παραμένει η μόνη γυναίκα αθλήτρια από τη Μεγάλη Βρετανία που έχει κερδίσει 3 μετάλλια στους Ολυμπιακούς Αγώνες μίας χρονιάς.

Παραπομπές

Βρετανοί αθλητές του στίβου
Κάτοχοι μεταλλίων του Ευρωπαϊκού Πρωταθλήματος Στίβου
Μάχη του Κοσμιδίου

Η Μάχη του Κοσμιδίου (τουρκικά: Eyüp Muharabesi), ήταν μία μάχη που πραγματοποιήθηκε στις 15 Ιουνίου 1410, την περίοδο της Οθωμανικής Μεσοβασιλείας, μεταξύ των δυνάμεων των οθωμανών ηγεμόνων και αδερφών, Σουλεϊμάν Τσελεμπή και Μουσά Τσελεμπή, λίγο πιο έξω από τα τείχη της Κωνσταντινούπολης. Κατά τη διάρκεια της μάχης, μερικοί σύμμαχοι του Μουσά και συμπεριλαμβανομένου του Βούκ Λαζάρεβιτς (που ήταν ετεροθαλής θείος των αδερφών), τον εγκατέλειψαν και εντάχθηκαν με τον στρατό του Σουλεϊμάν. Η μάχη έληξε τελικά με νίκη του Σουλεϊμάν Τσελεμπή.

Μάχες οθωμανικού στρατού
Σούπερμαν 2

Το Σούπερμαν 2 (αγγλικά: Superman II) είναι μια αμερικανική ταινία περιπέτειας με υπερήρωες, παραγωγής του 1980, σε σκηνοθεσία Ρίτσαρντ Λέστερ. Είναι βασισμένη στο φανταστικό χαρακτήρα Σούπερμαν της DC Comics. Αποτελεί συνέχεια της ταινίας Σούπερμαν του 1978 και πρόκειται για την δεύτερη ταινία της πρώτης σειράς ταινιών Σούπερμαν. Πρωταγωνιστούν οι Τζιν Χάκμαν, Κρίστοφερ Ριβ, Μάργκοτ Κίντερ, Τέρενς Σταμπ, Νεντ Μπίτι και Σάρα Ντάγκλας. Η ταινία κυκλοφόρησε στην Αυστραλία και την Ευρώπη στις 4 Δεκεμβρίου 1980, και στον υπόλοιπο κόσμο το 1981.

Η ταινία Σούπερμαν 2 είναι γνωστή για την αμφιλεγόμενη παραγωγή της. Αρχικά επρόκειτο να την σκηνοθετήσει ο Ρίτσαρντ Ντόνερ, ο οποίος είχε ολοκληρώσει κατά την εκτίμησή του, περίπου το 75% της ταινίας το 1977. Στη συνέχεια, πολλές από τις σκηνές γυρίστηκαν από τον σκηνοθέτη Ρίτσαρντ Λέστερ, ο οποίος είχε μικρή συμμετοχή και στην παραγωγή της πρώτης ταινίας. Ωστόσο, προκειμένου να θεωρηθεί ο κύριος σκηνοθέτης, ο Λέστερ έπρεπε να έχει επιμεληθεί τουλάχιστον το 51% της ταινίας. Δηλαδή έπρεπε να ξαναγυρίσει σκηνές οι οποίες γυρίστηκαν από τον Ντόνερ. Σύμφωνα με τις δηλώσεις του Ντόνερ, περίπου το 25% των κομμένων σκηνών του Σούπερμαν 2 περιέχει σκηνές που γύρισε ο ίδιος, συμπεριλαμβανομένων και όλων των σκηνών του Τζιν Χάκμαν. Το 2006, μια νέα  εκδοχή της ταινίας κυκλοφόρησε με τίτλο Σούπερμαν II: The Richard Donner Cut, αποκαθιστώντας την αρχική υλοποίηση του Ντόνερ όσο το δυνατόν περισσότερο, περιλαμβάνοντας και διαγραμμένες σκηνές με τον Μάρλον Μπράντο ως Τζόρ Ελ.

Πλοκή 
Τρεις κακοποιοί με υπερφυσικές δυνάμεις (Τέρενς Στάμπ, Σάρα Ντάγκλας και Τζακ O' Χάλοραν) έχουν αποδράσει κατά λάθος από την Σκοτεινή Ζώνη της φυλακής του πλανήτη Κρύπτον. Τώρα, το σχέδιο τους είναι να κατακτήσουν τη Γη, τη στιγμή που ο Σούπερμαν (Κρίστοφερ Ριβ) αποφασίζει να δείξει την ρομαντική του πλευρά στη Λόις Λέιν.

Ηθοποιοί και χαρακτήρες 
 Κρίστοφερ Ριβ, στο ρόλο του Κλαρκ Κεντ/Σούπερμαν
 Τζιν Χάκμαν, στο ρόλο του Λέξ Λούθορ
 Μάργκοτ Κίντερ, στο ρόλο της Λόις Λέιν
 Τέρενς Στάμπ, στο ρόλο του Στρατηγού Ζοντ
 Νεντ Μπίτι, στο ρόλο του Ότις
 Τζάκι Κούπερ, στο ρόλο του Πέρι Γουάιτ
 Τζακ O' Χάλοραν, στο ρόλο του Νον
 Σάρα Ντάγκλας, στο ρόλο της Φαόρα
 Μάρλον Μπράντο, στο ρόλο του Τζόρ Έλ (Διαγραμμένες σκηνές)
 Μαρκ ΜακΚλούρ, στο ρόλο του Τζίμι Όλσεν

Box Office και κριτικές 
Η ταινία έλαβε κυρίως θετικές κριτικές από τους κριτικούς κινηματογράφου, οι οποίοι την επαίνεσαν για τα οπτικά εφέ και την πλοκή. Η ταινία ήταν μια οικονομική επιτυχία στα box Office. Με προϋπολογισμό 54 εκατομμυρίων δολαρίων, απέφερε $108,185,706 στην Βόρεια Αμερική. Παγκοσμίως απέφερε 190.400.000 δολάρια.

Παραπομπές

Εξωτερικοί σύνδεσμοι 
 

Ταινίες του 1980
Ταινίες παραγωγής Warner Bros.
Βρετανικές ταινίες
Ταινίες δράσης
Ταινίες βασισμένες σε κόμικς της DC
Σούπερμαν (ταινίες)
Ταινίες γυρισμένες στη Νορβηγία
Αγγλόφωνες ταινίες
Σούπερμαν 3

Η ταινία Σούπερμαν 3 (αγγλικά: Superman III) είναι μια Αμερικάνικη υπερηρωική περιπετειώδης ταινία, παραγωγής του 1983, σε σκηνοθεσία του Ρίτσαρντ Λέστερ και σε σενάριο του Λέσλι Νιούμαν και του Ντέιβιντ Νιούμαν. Η ταινία είναι βασισμένη στον υπερήρωα Σούπερμαν της DC Comics και πρόκειται για την τρίτη ταινία της αρχικής σειράς ταινιών Σούπερμαν. Πρωταγωνιστούν οι Κρίστοφερ Ριβ, Ανέτ Ο' Τουλ, Ρόμπερτ Βον, Ρίτσαρντ Πράιορ, Άνι Ρος, Τζάκι Κούπερ και Μάργκοτ Κίντερ.

Η ταινία κυκλοφόρησε το 1983 στις ΗΠΑ. Ήταν λιγότερο επιτυχημένη εισπρακτικά και κριτικά, σε σύγκριση με τις δύο προηγούμενες ταινίες.Ωστόσο, η Warner Bros έμεινε ικανοποιημένη από την πορεία της ταινίας, με αποτέλεσμα να ακολουθήσει και τέταρτη ταινία με τον Σούπερμαν, το Σούπερμαν IV: η αναζήτηση για την Ειρήνη, που κυκλοφόρησε στις 24 Ιουλίου 1987 στις ΗΠΑ.

Πλοκή 
Ο πλούσιος επιχειρηματίας Ρος Γουέμπστερ ανακαλύπτει το κρυφό ταλέντο του Γκας Γκόρμαν στους ηλεκτρονικούς υπολογιστές και αποφασίζει να τον αξιοποιήσει προκειμένου να κατακτήσει τον κόσμο. Του αναθέτει να κατασκευάσει συνθετικό κρυπτονίτη για να σκοτώσει τον Σούπερμαν. Όταν η απόπειρα αποτυγχάνει, ο συνθετικός κρυπτονίτης δημιουργεί έναν κλώνο του Σούπερμαν. Έτσι ο υπερήρωας δεν θα αργήσει να αντιμετωπίσει τον ίδιο του τον εαυτό!

Ηθοποιοί και Χαρακτήρες 
 Κρίστοφερ Ρίβ στο ρόλο του Κλαρκ Κεντ/Σούπερμαν
 Ανέτ Ο'Τουλ στο ρόλο της Λάνα Λάνγκ
 Ρόμπερτ Βον στο ρόλο του Ρος Γουέμπστερ 
 Ρίτσαρντ Πράιορ στο ρόλο του Γκας Γκόρμαν
 Ανι Ρος στο ρόλο της Βέρα Γουέμπστερ
 Παμέλα Στίβενσον στο ρόλο της Λορελαΐ Αμπροσία 
 Τζάκι Κούπερ στο ρόλο του Πέρι Γουάιτ
 Μάργκοτ Κίντερ στο ρόλο της Λόις Λέιν
 Μαρκ ΜακΚλούρ στο ρόλο του Τζίμι Όλσεν

Box Office και Κριτικές  
Η ταινία με προϋπολογισμό 39 εκατομμύρια δολάρια,  ήταν μια μέτρια επιτυχία στο Box Office, αποφέροντας παγκοσμίως 80 εκατομμύρια δολάρια. Οι κριτικές για την ταινία ήταν μικτές από τους οπαδούς και ως επί το πλείστον αρνητικές από τους κριτικούς. Οι επικρίσεις στην ταινία ήταν κυρίως για το ύφος της ταινίας καθώς και για την ερμηνεία του Ρίτσαρντ Πράιορ.

Παραπομπές

Εξωτερικοί σύνδεσμοι 

Ταινίες του 1983
Ταινίες παραγωγής Warner Bros.
Βρετανικές ταινίες
Ταινίες βασισμένες σε κόμικς της DC
Σούπερμαν (ταινίες)
Αμερικανικές ταινίες δράσης
Αμερικανικές ταινίες
Βρετανικές ταινίες δράσης
Αμερικανικές κωμικές ταινίες επιστημονικής φαντασίας
Βρετανικές κωμικές ταινίες
Αγγλόφωνες ταινίες
Αμερικανικές κωμικές ταινίες δράσης
Βρετανικές ταινίες επιστημονικής φαντασίας
Ταινίες γυρισμένες στην Ιταλία
Ταινίες γυρισμένες στην Αγγλία
Ταινίες γυρισμένες στην Αριζόνα
Ταινίες γυρισμένες στη Γιούτα
The ΚΟΠΑΝΟΙ

The ΚΟΠΑΝΟΙ είναι o τίτλος μιας ελληνικής κωμικής κινηματογραφικής ταινίας του 1986 σε σενάριο και σκηνοθεσία Γιώργου Κωνσταντίνου. Η ταινία προβλήθηκε τη σεζόν 1987-1988, έκοψε 15.000 εισιτήρια και ήρθε στην 8η θέση ανάμεσα σε 20 ταινίες.

Πλοκή
Ο Λεωνίδας, ένας αποτυχημένος ληστής, παρακολουθεί από την ταράτσα όπου ζει τα γύρω κτίρια σκαρώνοντας πιθανές μικροκλοπές σε διαμερίσματα και οικιακά χρηματοκιβώτια. Είναι απένταρος και κινδυνεύει παράλληλα με έξωση για τα νοίκια που χρωστάει στην σπιτονοικοκυρά του, την Φρόσω. Εκείνη, ζει στο διαμέρισμα του κάτω ορόφου και καλοβλέπει ερωτικά τον Λεωνίδα, πιέζοντάς τον επίμονα για ερωτική σχέση "αντί του ενοικίου". Ο Λεωνίδας διαρκώς αντιστέκεται και κάθε τόσο της ξεγλιστράει "σαν χέλι".

Ο Μπάμπης, γνωστός στην πιάτσα και ως «δάσκαλος», είναι παλιός γνωστός και συνεργάτης του Λεωνίδα σε ληστείες. Ο Λεωνίδας τον θεωρεί μεγάλο μυαλό και ονειρεύεται να πιάσει την καλή με κάποιο κόλπο που θα του προτείνει ο Μπάμπης. Ο ένας είναι ο "εγκέφαλος" που στήνει κόλπα για ληστείες και ο άλλος ένας από αυτούς που τα εκτελούν και αναλαμβάνουν το ρίσκο.

Όταν έρχεται η "σειρά του", ο Μπάμπης του δίνει εντολή να συγκροτήσει ομάδα με σκοπό τη ληστεία τράπεζας. Ο Λεωνίδας με άμεσο βοηθό του τον Βλάση επιστρατεύουν: τον Λαχτάρα, που εργάζεται σε γραφείο τελετών, τον Δούκα, δεινό χαρτοκλέφτη, τον Μάρκο, γνώστη πολεμικών τεχνών και τον Μίκι, κλέφτη οχημάτων και δεινό μηχανόβιο. Μαζί τους, μετέχουν αναγκαστικά στο κόλπο: ο ιδιοκτήτης του γραφείου τελετών όπου εργάζεται ο Λαχτάρας, ο Φούσκας, που είναι το τσιράκι του Δούκα, ο Γκόγκο, φίλος του Μίκι και οι κοπέλες τους Σούζι και Βανέσα.

Η Λιάνα, είναι γειτόνισσα του Λεωνίδα (κάτι που αρχικά όμως δεν γνωρίζει). Είναι γνωστή του Μπάμπη αλλά δεν του έχει εμπιστοσύνη, ούτε και εκείνος άλλωστε. Ο Μπάμπης την χρησιμοποιεί προκειμένου να σιγουρευτεί πως το κόλπο της ληστείας θα προχωρήσει σωστά, παράλληλα όμως σχεδιάζει με άλλη ομάδα κλοπή σε κοντινό κοσμηματοπωλείο. Η Λιάνα αντιλαμβάνεται πως το κόλπο της ληστείας είναι καταδικασμένο να αποτύχει και έχει στηθεί μόνο και μόνο για αντιπερισπασμό στην κλοπή του κοσμηματοπωλείου στην ίδια γειτονιά. Γνωρίζει τον Λεωνίδα, τον συμπαθεί και τον προειδοποιεί πως ο Μπάμπης έχει άλλα σχέδια.

Η ληστεία στέφεται τελικά από πλήρη αποτυχία. Ο Λεωνίδας αντιλαμβάνεται τι έγινε και αποφασίζει να εκδικηθεί τον «δάσκαλο». Χρησιμοποιεί τις πληροφορίες της Λιάνας και κυνηγάει την ομάδα της ληστείας του κοσμηματοπωλείου μέχρι το αεροδρόμιο όπου θα γινόταν η πώληση των κλοπιμαίων και η διαφυγή του Μπάμπη.

Η συμπλοκή που ακολουθεί έχει ως αποτέλεσμα να καταλήξουν όλοι στο νοσοκομείο. Η μόνη που φαίνεται ευχαριστημένη είναι η Φρόσω που θα φροντίζει τόσους τραυματισμένους άνδρες.

Διανομή

Ελληνικές ταινίες
Ταινίες του 1987
Ελληνικές κωμικές ταινίες
Ελληνόφωνες ταινίες
Ταινίες γυρισμένες στην Ελλάδα
Ταινίες σε παραγωγή Γιώργου Καραγιάννη
Αστυνομικές κωμικές ταινίες
Νεφέλωμα Κόκκινη Αράχνη

Το Νεφέλωμα Κόκκινη Αράχνη ή NGC 6537 είναι πλανητικό νεφέλωμα το οποίο βρίσκεται κοντά στο κέντρο του Γαλαξία μας, στα βορειοδυτικά του αστερισμού Τοξότης. Το ανακάλυψε ο Αμερικανός αστρονόμος Έντουαρντ Τσαρλς Πίκερινγκ (Edward Charles Pickering) στις 15 Ιουλίου 1882. Έχει χαρακτηριστικό σχήμα, καθώς αποτελείται από δύο λοβούς, η ύπαρξη των οποίων ενδέχεται να οφείλεται σε κάποιο κάποιου δυαδικό συνοδό ή μαγνητικά πεδία. Οι λοβοί είναι συμμετρικοί και το όλο σχήμα θυμίζει το γράμμα "S". Αυτό πιθανόν να οφείλεται στην ύπαρξη αστέρα-συνοδού του κεντρικού άστρου του νεφελώματος, ενός λευκού νάνου.

Ο προαναφερθείς κεντρικός αστέρας είναι ό,τι απέμεινε από ένα πολύ μεγαλύτερο άστρο και παρέχει ισχυρούς και θερμούς ανέμους (≈10,000 K) που πνέουν με ταχύτητα 300 km/s και δημιουργούν κύματα ύψους 100 δισεκατομμυρίων χιλιομέτρων. Τα κύματα γεννώνται από υπερηχητικά σοκ όταν τα αέρια συμπιέζονται και θερμαίνονται μπροστά από τους λοβούς, που επεκτείνονται ραγδαία. Άτομα που παγιδεύονται στα σοκ εκπέμπουν ορατό φως. Στους ανέμους οφείλεται το χαρακτηριστικό σχήμα του νεφελώματος και εν μέρει η επέκτασή του.

Ο κεντρικός λευκός νάνος περιβάλλεται από νέφος σκόνης που καθιστά αδύνατο τον ακριβή προσδιορισμό των ιδιοτήτων του. Η θερμοκρασίες στην επιφάνεια του πιθανόν να κυμαίνονται στους 150.000-250.000 K, όμως εκτιμήσεις της τάξεως των 340.000 K ή ακόμα και των 500.000 Κ, δεν μπορούν να αποκλειστούν.

Υπάρχουν διάφορες εκτιμήσεις για την απόσταση του νεφελώματος από την Γη: βάσει κάποιων εκτιμήσεων είναι 1.900 έτη φωτός όμως απόσταση της τάξεως των 3.000-8.000 θεωρείται πιθανότερη.

Παραπομπές

Αναφορές

Εξωτερικοί σύνδεσμοι 

6537
Πλανητικά νεφελώματα
Τοξότης (αστερισμός)
Θέμα Κασιώτιδος

Το Θέμα Κασιώτιδος ήταν διοικητική διαίρεση της Βυζαντινής Αυτοκρατορίας που καταλάμβανε εδάφη της σημερινής Συρίας με πρωτεύουσα την Βέροια. 

Η Άννα Κομνηνή το αναφέρει στην Αλεξιάδα σαν Θέμα και μία από τις περιοχές που αναγνωρίστηκε η επικυριαρχία στον Βαλδουίνο της Βουλώνης με την Συνθήκη της Δεαβόλεως.

Παραπομπές 

Βυζαντινά θέματα
Βυζαντινή Συρία
Άρμστρονγκ (κρατήρας)

Ο Άρμστρονγκ είναι μικρός κρατήρας πρόσκρουσης στην Σελήνη, ο οποίος βρίσκεται στο νοτιοδυτικό μέρος της Θάλασσας της Ηρεμίας (Mare Tranquillitatis). Βρίσκεται περίπου 50 χλμ. νοτιοανατολικά του σημείου που προσσεληνώθηκε το Απόλλων 11 και ονομάστηκε προς τιμήν του Νηλ Άρμστρονγκ, του πρώτου ανθρώπου που περπάτησε στην επιφάνεια της Σελήνης. Στα βόρεια του κρατήρα είναι το σημείο πρόσκρουσης του Ρέιντζερ 8 (Ranger 8).

Ο κρατήρας Άρμστρονγκ ονομάζονταν παλαιότερα Σαμπίνε Ε (Sabine E), όμως τον μετονόμασε η Διεθνής Αστρονομική Ένωση (International Astronomical Union, IAU)

Δείτε επίσης 
 Κόλινς (κρατήρας)
 Ώλντριν (κρατήρας)

Βιβλιογραφία 
 
 
 
 
 
 
 
 
 
 
 
  

Αρμστρονγκ
Σπανακόπιτα

Η σπανακόπιτα είναι είδος πίτας αποτελούμενη από ζύμη ανοιγμένη σε φύλλα και γέμιση από σπανάκι.

Ελλάδα
Ανά την Ελλάδα υπάρχουν παραλλαγές της σπανακόπιτας ανάλογα με τη γέμιση, το είδος και τη διαχείριση της ζύμης, και τον τρόπο ψησίματος.  Μερικές φορές υπάρχει ταύτιση της σπανακόπιτας με την σπανακοτυρόπιτα, αν και η πρώτη δεν περιέχει τυρί.

Παρασκευή

Συστατικά 
Τα βασικά συστατικά της σπανακόπιτας είναι τα εξής:
Αλεύρι
Νερό
Σπανάκι
Κρεμμύδι
Αυγά
Ελαιόλαδο
Αλάτι
Πιπέρι

Παραλλαγές

Γέμιση
Χωρίς αυγά (νηστίσιμη σπανακόπιτα)
Με τυρί φέτα  (σπανακοτυρόπιτα)

Με διάφορα μυρωδικά όπως τον άνηθο

Ζύμη
Χωριάτικο φύλλο 

Φύλλο κρούστας  

Χειροποίητο φύλλο

Διαχείριση της ζύμης
Με πολλά φύλλα ζύμης (πάνω-κάτω)
Στριφτή

Τρόπος ψησίματος
Σε ταψί στο φούρνο
Στο τηγάνι, ψημένη συνήθως σε ελαιόλαδο

Παραπομπές

Δείτε επίσης 
Τυρόπιτα

Εξωτερικοί σύνδεσμοι

Ελληνική κουζίνα
Πίτες
Τρόφιμα με βάση το τυρί
Αρτοσκευάσματα
Νηστίσιμα τρόφιμα
Ντον Σολάντερ

Ο Ντον Άρθουρ Σολάντερ (Donald Arthur Schollander, 30 Απριλίου 1946) είναι Αμερικανός πρώην κολυμβητής, πέντε φορές χρυσός Ολυμπιονίκης και πρώην κάτοχος παγκοσμίου ρεκόρ σε τέσσερα αθλήματα.

Στις 27 Ιουλίου του 1963, ο 17χρονος τότε Ντον Σολάντερ κατέβηκε το φράγμα των 2 λεπτών στα 200 μέτρα ελεύθερο με χρόνο 1:58.8. Την 1η Αυγούστου του 1964 κατέρριψε στο Λος Άλτος το παγκόσμιο ρεκόρ στα 200 μ. ελευθέρως, με χρόνο 1.57.6. Στους Ολυμπιακούς Αγώνες του Τόκιο κατέκτησε τέσσερα χρυσά μετάλλια, κάνοντας στις 15 Οκτωβρίου και παγκόσμιο ρεκόρ στα 400 μ. ελευθέρως με χρόνο 4.12.2. Στις 19 Αυγούστου του 1966 βελτίωσε στο Λίνκολν το ρεκόρ των 200 μ. ελευθέρως, με επίδοση 1.56.2. 

Το 1967 συνέχισε για πέμπτη χρονιά να καταρρίπτει παγκόσμια ρεκόρ (200 μ. ελευθέρως). Στις 12 Αυγούστου εκείνης της χρονιάς, στο Όουκ Παρκ, έκανε παγκόσμιο ρεκόρ στα 200 μ. ελεύθερο με χρόνο 1.55.7. 

Στις 30 Αυγούστου του 1968, στο Λονγκ Μπιτς (Καλιφόρνια), έκανε και πάλι παγκόσμιο ρεκόρ στα 200 μ. ελευθέρως με χρόνο 1.54.28. Την ίδια χρονιά, ο Σολάντερ αποχώρησε με απολογισμό καριέρας 22 παγκόσμια ρεκόρ και πέντε χρυσά μετάλλια σε δύο διοργανώσεις Ολυμπιακών Αγώνων.

Αμερικανοί κολυμβητές
Αμερικανοί Ολυμπιονίκες 
Ολυμπιονίκες της κολύμβησης

Παραπομπές
Γιάννης Μουζάλας

Ο Γιάννης Μουζάλας (1955) είναι Έλληνας μαιευτήρας και πολιτικός, υπουργός Μεταναστευτικής Πολιτικής από το 2016 μέχρι το 2018.

Πολιτική σταδιοδρομία 
Ήταν υποψήφιος δημοτικός σύμβουλος Αθηναίων το 2014 με τη δημοτική παράταξη Ανοιχτή Πόλη του Γαβριήλ Σακελλαρίδη.

Συμμετείχε κατ' επιλογή στην υπηρεσιακή κυβέρνηση της Βασιλικής Θάνου το 2015, αναλαμβάνοντας αναπληρωτής υπουργός για θέματα μετανάστευσης στο Υπουργείο Εσωτερικών και Διοικητικής Ανασυγκρότησης . Μετά τις βουλευτικές εκλογές του Σεπτεμβρίου του 2015 παρέμεινε στη θέση του συμμετέχοντας στην κυβέρνηση Τσίπρα. Στον ανασχηματισμό της 5ης Νοεμβρίου 2016 αναβαθμίστηκε σε υπουργό Μεταναστευτικής Πολιτικής, θέση που διατήρησε μέχρι τον ανασχηματισμό της 28ης Φεβρουαρίου 2018.

Είναι υποψήφιος ευρωβουλευτής με τον ΣΥΡΙΖΑ στις ευρωεκλογές 2019.

Παραπομπές

Εξωτερικοί σύνδεσμοι 
 Προσωπική ιστοσελίδα

Έλληνες πανεπιστημιακοί
Έλληνες μαιευτήρες
Έλληνες αναπληρωτές υπουργοί Εσωτερικών
Έλληνες αναπληρωτές υπουργοί Εσωτερικών και Διοικητικής Ανασυγκρότησης
Έλληνες υπουργοί Μεταναστευτικής Πολιτικής
Βουλευτές εκλεγμένοι με τον ΣΥΡΙΖΑ
Βουλευτές Β3' Νότιου Τομέα Αθηνών
Σογίρο Ισιμπάσι

Ο Σογίρο Ισιμπάσι (, Κουρούμε Φουκουόκα 1 Φεβρουαρίου 1889 - Κυότο 11 Σεπτεμβρίου 1976) ήταν Ιάπωνας επιχειρηματίας, ο οποίος το 1931 ίδρυσε την εταιρεία παραγωγής ελαστικών Bridgestone, η οποία είναι η μεγαλύτερη εταιρεία παραγωγής ελαστικών στον κόσμο. Το όνομα Bridgestone προήλθε από μετάφραση στα Αγγλικά του επιθέτου του, καθώς  στα Ιαπωνικά ίσι  σημαίνει πέτρα και μπάσι σημαίνει γέφυρα.

Ισιμπάσι Σογίρο
IC 342

Ο IC 342 ή Caldwell 5 είναι ενδιάμεσος σπειροειδής γαλαξίας στον αστερισμό Καμηλοπάρδαλις. Βρίσκεται κοντά στον γαλαξιακό ισημερινό, κάτι που καθιστά δύσκολη την παρατήρησή του από ερασιτέχνες αλλά και επαγγελματίες αστρονόμους, παρόλο που η ανίχνευση του είναι δυνατή ακόμα και με κιάλια. Τα νέφη σκόνης του γαλαξία μας καθιστούν δύσκολο τον προσδιορισμό της απόστασης του IC 342 από την Γη: σύγχρονες εκτιμήσεις κυμαίνονται από τα 7 εκατομμύρια έτη φωτός μέχρι και τα έντεκα εκατομμύρια έτη φωτός.

Είναι από τους λαμπρότερους γαλαξίες της Ομάδας IC 342/Maffei, μίας από τις κοντινότερες στην Τοπική Ομάδα και τον ανακάλυψε ο Ουίλιαμ Φρέντερικ Ντένινγκ (William Frederick Denning) το 1895. Ο Έντγουιν Χαμπλ (Edwin Hubble) θεώρησε αρχικά πως επρόκειτο για ουράνιο σώμα στον Γαλαξία μας, όμως αργότερα δείχτηκε ότι βρίσκεται έξω από την Τοπική Ομάδα.

Το 1935 ο Harlow Shapley ανέφερε ότι με βάση το γωνιακό μέγεθος ήταν ο τρίτος μεγαλύτερος σπειροειδής γαλαξίας από όσους ήταν γνωστοί τότε, όντας μικρότερος μόνο από τον γαλαξίας της Ανδρομέδας και τον γαλαξία του Τριγώνου. Σύγχρονες εκτιμήσεις είναι περισσότερο συντηρητικές όσον αφορά το μέγεθός του.

Ο IC 342 έχει πυρήνα Η II.

Παραπομπές

Εξωτερικοί σύνδεσμοι 

0342
Αντικείμενα Caldwell
Σπειροειδείς γαλαξίες
Καμηλοπάρδαλις (αστερισμός)
Βουλγαρικό δημοψήφισμα για την κατασκευή ενός νέου πυρηνικού σταθμού 2013

Ένα δημοψήφισμα για την κατασκευή ενός νέου πυρηνικού σταθμού διεξήχθη στη Βουλγαρία στις 27 Ιανουαρίου 2013. Ενώ δεν αναφερόταν ρητώς στην ερώτηση, έγινε ευρέως γνωστό ότι το δημοψήφισμα αφορούσε την επανεκκίνηση κατασκευής του πυρηνικού σταθμού ηλεκτροπαραγωγής στο Μπέλενε.

Παρά το γεγονός ότι η πρόταση εγκρίθηκε σε όλες τις 31 εκλογικές περιφέρειες, η προσέλευση δεν πέρασε το απαιτούμενο όριο του 60%, με αποτέλεσμα το δημοψήφισμα να μην θεωρηθεί έγκυρο.

Σύστημα ψηφοφορίας 
Το δημοψήφισμα απαιτεί συμμετοχή τουλάχιστον του 60% για το δημοψήφισμα να είναι έγκυρο.  Οι ψηφοφόροι απάντησαν  στην ερώτηση "Θα πρέπει να αναπτυχθεί η πυρηνική ενέργεια στη Βουλγαρία μέσω της κατασκευής ενός νέου σταθμού πυρηνικής ενέργειας;».

Καμπάνια 
Υποστηρικτές του σταθμού υποστήριξε ότι αυτό θα σήμαινε ότι η χώρα δεν θα πρέπει να αγοράζουν ηλεκτρική ενέργεια από τη Ρουμανία και την Τουρκία, ενώ αντίπαλοι είχαν ισχυριστεί ότι θα αυξήσει την ενεργειακή εξάρτηση της χώρας από τη Ρωσία, όπως η ρωσική εταιρεία Atomstroyexport είχαν συνάψει συμφωνία για την κατασκευή του σταθμού.

Αποτελέσματα

Παραπομπές 

Δημοψηφίσματα στην Βουλγαρία
Γεωργακόπουλος

Το ελληνικό επώνυμο Γεωργακόπουλος μπορεί να αναφέρεται σε κάποιο από τα παρακάτω πρόσωπα:

 Αναγνώστης Γεωργακόπουλος (Κανέλλος), αγωνιστής στην Επανάσταση του 1821
 Αναγνώστης Γεωργακόπουλος (Χρηστάκης), αγωνιστής στην Επανάσταση του 1821
 Αναστάσιος Γεωργακόπουλος, αγωνιστής στην Επανάσταση του 1821
 Γεώργιος Γεωργακόπουλος (καπεταν-Γιώργης), αγωνιστής στην Επανάσταση του 1821
 Γεώργιος Γεωργακόπουλος (γενν. 1900), γιατρός
 Γρηγόρης Γεωργακόπουλος (1910-1956), αθλητής του στίβου (δρομέας ημιαντοχής)
 Δημήτρης Γεωργακόπουλος (γενν. 1948), πολιτικός
 Ιωάννης Γεωργακόπουλος (γενν. 1945), αρχηγός της Ελληνικής Αστυνομίας
 Κωνσταντίνος Γεωργακόπουλος (1890-1973), πολιτικός, νομικός και στρατιωτικός
 Κωνσταντίνος Γεωργακόπουλος (1922-1998), ζωγράφος-αγιογράφος, καθηγητής στην ΑΣΚΤ
 Μητροπολίτης Δημητριάδος και Αλμυρού Ιγνάτιος, κατά κόσμο Παναγιώτης Γεωργακόπουλος (γενν. 1956)
 Νικόλαος Γεωργακόπουλος (1808-1904), αγωνιστής στην Επανάσταση του 1821
 Νικόλαος Γεωργακόπουλος (Μοθωνιός), αγωνιστής στην Επανάσταση του 1821
 Νίκος Γεωργακόπουλος (γενν. 1913), δημοσιογράφος-ραδιοσχολιαστής και συγγραφέας, γνωστός με το ψευδώνυμο Νίκος Δωράνθης
 Παναγιώτης Γεωργακόπουλος (αγωνιστής), αγωνιστής στην Επανάσταση του 1821
 Παναγιώτης Γεωργακόπουλος (γιατρός) (γενν. 1912), γιατρός
 Πάρις Γεωργακόπουλος (γενν. 1965), ποδοσφαιριστής
 Περικλής Γεωργακόπουλος (1904-1975), αρχιτέκτονας
 Χαράλαμπος Γεωργακόπουλος (1917-2012), υδατοσφαιριστής, κολυμβητής και πετοσφαιριστής
 Χρίστος Γεωργακόπουλος, δύο αγωνιστές στην Επανάσταση του 1821

Δείτε επίσης
 Υπηρεσιακή κυβέρνηση Κωνσταντίνου Γεωργακόπουλου 1958
Υπουργείο Οικονομίας, Ανάπτυξης και Τουρισμού

Το Υπουργείο Οικονομίας,Ανάπτυξης και Τουρισμού δημιουργήθηκε στις 23 Σεπτεμβρίου 2015, μετά από μετονομασία του προηγούμενου Υπουργείου Οικονομίας,Υποδομών,Ναυτιλίας και Τουρισμού (που είχε συσταθεί στις 26 Ιανουαρίου 2015 από την Κυβέρνηση Αλέξη Τσίπρα Ιανουαρίου 2015) με αφαίρεση των υπηρεσιών του επανασυσταμένου Υπουργείου Ναυτιλίας και Νησιωτικής Πολιτικής.

Το υπουργείο μετονομάστηκε στις 4 Νοεμβρίου 2016 σε Υπουργείο Οικονομίας και Ανάπτυξης με το Π.Δ. 123/2016.

Ηγεσία Υπουργείου
 Υπουργός: Γιάννης Δραγασάκης
 Αναπληρώτρια Υπουργός Τουρισμού: Έλενα Κουντουρά
 Υφυπουργός αρμόδιος για ΕΣΠΑ: Αλέξης Χαρίτσης
 Υφυπουργός Βιομηχανίας: Θεοδώρα Τζάκρη

Γενικές & Ειδικές Γραμματείες Υπουργείου 
Γενική Γραμματεία Δημοσίων Επενδύσεων (ΕΣΠΑ)
Γενική Γραμματεία Εμπορίου
Γενική Γραμματεία Καταναλωτή
Γενική Γραμματεία Στρατηγικών & Ιδιωτικών Επενδύσεων
Ειδική Γραμματεία Συμπράξεων Δημοσίου και Ιδιωτικού Τομέα (ΕΓΣΔΙΤ)
Γενική Γραμματεία Βιομηχανίας
Γενική Γραμματεία Τουρισμού
Γενική Γραμματείας Τουριστικών Επενδύσεων

Παραπομπές

Εξωτερικοί σύνδεσμοι
Επίσημη ιστοσελίδα

Οικονομίας και Ανάπτυξης
Υπουργείο Οικονομίας, Ανάπτυξης και Τουρισμού
Δωριεύς ο Ρόδιος

Ο Δωριεύς ο Ρόδιος ή Δωριεύς του Διαγόρα ή Δωριέας (5ος αιώνας π.Χ.) ήταν αρχαίος Έλληνας ολυμπιονίκης, γεννήθηκε στην Ιαλυσό στο νησί της Ρόδου, και πιθανώς ένας από τους ιδρυτές της πόλης της Ρόδου το 408 π.Χ., ο οποίος στέφθηκε τρεις φορές ολυμπιονίκης στο άθλημα του παγκράτιου στους 87ους (432 π.Χ.), 88ους (428 π.Χ.), και 89ους (424 π.Χ.) ολυμπιακούς αγώνες της αρχαιότητας. Αναφέρεται πως υπήρξε επίσης περιοδονίκης με 4 νίκες στους αγώνες των Πύθιων, 8 στους Ίσθμιους αγώνες, και 7 στα αγωνίσματα των Νέμεων.

Οικογένεια 
Ήταν ο τρίτος και μικρότερος γιος του διάσημου ολυμπιονίκη Διαγόρα του Ρόδιου, και οι αδερφοί του Δαμάγητος και Ακουσίλαος ήταν επίσης πολυολυμπιονίκες στο παγκράτιο και πυγμαχία αντίστοιχα, ενώ η αδερφή τους Καλλιπάτειρα ήταν η πρώτη γυναίκα η οποία μπήκε στον αθλητικό χώρο και παρακολούθησε τους ολυμπιακούς αγώνες.

Αναφέρεται πως είχε ανεγερθεί μνημείο με αγάλματα όλης της οικογένειας στην Άλτι της Ολυμπίας.

Πελοποννησιακός πόλεμος 
Συμμετείχε στον Πελοποννησιακό Πόλεμο εναντίον των Αθηναϊκών δυνάμεων, και αιχμαλωτίστηκε από τους Αθηναίους οι οποίοι ωστόσο αποφάσισαν να τον απελευθερώσουν από σεβασμό προς τα αθλητικά του επιτεύγματα. Αργότερα όμως συνελήφθη από τους Σπαρτιάτες, οι οποίοι τον έκριναν από τον τόπο καταγωγής του και το γεγονός πως η Ρόδος ήταν σύμμαχος των Αθηνών, οπότε και τον εκτέλεσαν.

Σύμφωνα με τον Ξενοφώντα

Σύμφωνα με τον Θουκυδίδη

Αναφορές 
Ο Δωδεκανησιακός Αθλητικός Ναυτικός Σύλλογος Δωριεύς έχει πάρει την ονομασία του από τον Δωριέα.

Παραπομπές

Δείτε επίσης 

Αρχαίοι Έλληνες Ολυμπιονίκες
Περιοδονίκες
Πυθιονίκες
Ισθμιονίκες
Νεμεονίκες
Αρχαίοι Ρόδιοι ολυμπιονίκες
Αρχαίοι ολυμπιονίκες του παγκράτιου
Αρχαίοι ολυμπιονίκες (5ος αιώνας π.Χ.)